เมื่อวันที่ 10 มกราคม 2563 ผมได้ไปตรวจเลือดที่คลินิกนิรนามมาครับ ผลตรวจ HIV + ไวรัสตับอักเสบ ผลออกมาคือ Non reactive / Negative ครับ แต่ผลตรวจซิฟิลิส Reactive ครับ หลังจากนั้นเจ้าหน้าที่ให้ไปเจาะเลือดตรวจใหม่อีกครั้ง รอผลประมาณ 2 ชั่วโมง ผลตรวจ TA-PA ซิฟิลิสคือ Negative ครับ ผมควรเชื่อผลตรวจอันไหนดีครับ เพราะครั้งแรกบอกว่ามีเชื้อ แต่ครั้งที่สองบอกว่าไม่มีเชื้อ และผลตรวจ HIV + ไวรัสตับอักเสบครั้งแรกเป็นลบเท็จได้ไหมครับ ตรวจหลังเสี่ยงที่ 43 วันครับ การเสี่ยงครั้งล่าสุดไม่ได้ใช้ถุงยางครับ ซึ่งมีแค่การใช้มือผลัดกันช่วยครับ ไม่มีการสอดใส่ ไม่มีการใช้ปาก ไม่มีการนำเอาอวัยวะเพศมาประกบครับ ผมควรปิดเคสที่กี่วันครับ
สวัสดีครับ การตรวจซิฟิลิสที่เป็นลบที่กล่าวถึงน่าจะหมายถึง ผล VDRL ซึ่งแท้จริงแล้ว เป็นการตรวจคัดกรองหาสารแอนติบอดี้ ที่ใช้ต่อต้านเชื้อซิฟิลิส ไม่ได้หาเชื้อโดยตรง ในขณะที่ผล TPHA นั้นหาตัวเชื้อซิฟิลิสโดยตรงครับ ดังนั้น จึงเป็นไปได้ที่ผล VDRL จะเป็นบวก แต่ไม่พบเชื้อ เพราะอาจมีภาวะอื่นที่ทำให้เกิดผลบวกลวง เช่น เคยมีการติดเชื้อที่อยู่ในตระกูลเดียวกับซิฟิลิส เช่น เลปโตสไปโรซิส โรคที่ทำให้แอนติบอดี้สูง เช่น ลูปัส หรือแม้แต่การตั้งครรภ์ก็ทำให้เกิดผลบวกลวงได้ครับส่วนผลตรวจไวรัสตับอักเสบ น่าจะหมายถึงผล HbsAg ซึ่งผลนี้มีความไวในการตรวจสูงราว 90% การที่จะเกิดผลลบลวงจึงไม่เกิน 10% จึงเป็นการตรวจที่น่าเชื่อถือครับตามสถิติ ไวรัสตับอักเสบบีส่วนมากจะสามารถถูกตรวจพบในเวลา 30-60 วัน หลังได้รับเชื้อ ดังนั้น หากยังต้องการตรวจเลือดซ้ำเพื่อความมั่นใจ ก็สามารถขอแพทย์ตรวจซ้ำได้ครับ